jkorsvik/nowiki_second_scrape_merged huggingface dataset:
Bispedømmet Minden

Bispedømmet Minden var et romersk-katolsk bispedømme (tysk: Bistum Minden) og en stat, fyrstbispedømmet Minden (tysk: Hochstift Minden), i Det tysk-romerske rike. Hovedstaden var Minden, som i dag er en middels stor by i forbundsrepublikken Tyskland


== Historie ==
Bispedømmet blei grunnlagt av Karl den store i 803, etter at han hadde overvunnet sakserne. Det var underlagt erkebispedømmet og kurfyrstedømmet Köln. Det blei gitt statusen fyrstbispedømmet (tysk: Fürstbistum) i 1180, da hertugdømmet Sachsen blei avvikla. På 1500-tallet begynte den protestantiske reformasjonen å få grep om staten, under hertugdømmet Braunschweig-Lüneburg. Minden blei okkupert av Sverige under trettiårskrigen og blei sekulert. Under freden i Westfalen 1648 blei det bestemt at området skulle gis til markgrevskapet Brandenburg.
Etter 1719, blei Minden styrt av Brandenburg-Preussen som en del av Minden-Ravensberg, en union sammen med grevskapet Ravensberg. I 1807 blei området en del av Kongeriket Westfalen. I 1814 blei det gitt tilbake til Preussen og blei en del av provinsen Westfalen.
I 1789 hadde fyrstedømmet et landområde på 1100 km². Det grensa til (fra nord, med klokka): en eksklave av landgrevskapet Hessen-Kassel, kurfyrstedømmet Hannover, grevskapet Schaumburg-Lippe, en eksklave av Hessen-Kassel, fyrstedømmet Lippe, grevskapet Ravensberg og fyrstbispedømmet Osnabrück. Av byer lå Minden og Lübbecke innenfor Mindens grenser.


== Kilder ==
Meyers Konversationslexikon, 1888 (tysk)
NRW-Geschichte.de (med kart) (tysk)
Tour Part-Dieu

Tour Part-Dieu (tidligere Tour du Crédit Lyonnais) er en skyskraper på 42 etasjer i Lyon, Frankrike, ferdigstilt i 1977. Den 165 meter høye bygningen huser kontorer og et hotel som tilhører kjeden Radisson. Bygningen  er den høyeste i Lyon og går på folkemunne under navnet blyanten (fransk: crayon). Part-Dieu er et område i Lyons 3. arrondissement, med bl.a. en jernbanestasjon og et av de største varehus i Europa.


== Eksterne lenker ==
Offisielt nettsted 
(en) Tour de la Part-Dieu – kategori av bilder, video eller lyd på Commons 
Informasjon om byggverket Arkivert 23. april 2012 hos Wayback Machine.
Badminton under Asialekene 1966

Badminton under Asialekene 1966 ble arrangert i Bangkok i Thailand i desember 1966. Det var andre gangen badminton var med på programmet i Asialekene. Det ble spilt single, double og lagkonkurranse for både damer og menn, i tillegg til en mixeddoble. Indonesia ble beste nasjon foran Malaysia og Japan alle med to gullmedaljer hver.


== Medaljer ==


== Eksterne lenker ==
Página de los Juegos Asiáticos de 1966
Bjørn Jørgensen

Bjørn Werner Werring Jørgensen (født 6. november 1954) er en norsk musiker, organist og keyboardist. Han er kjent som organist i Sjømannskirken i Gran Canaria. Han ble i 2011 medlem i Terje Tyslands backingband. Han dannet storbandet Bjørn W W Jørgensen Storband. Han har samarbeidet med Kjell Karlsen Big Band, XO Project, Harald Heide-Steen jr., Per Kristian Fagereng, Wenche Myhre og Kjoenix og var medlem i dansebandet Albatross og Egil Monn Iversens Storband.
Han har medvirket i over 150 TV programmer som kapellmester.


== Diskografi ==
Kveldstanker (2013)
Kveldstanker 2 (2015)
Gifted Friends (2014)


=== Bjørn Jørgensen Big Band ===
A Tribute to Frank Sinatra – Live from Smuget (2006)


=== Deltar på ===
Strikk: Et tøyelig band (1980)
Stein Ingebrigtsen Band: Stein Ingebrigtsen Band (1981)
Harald Heide-Steen jr.: Sylfest Strutle live at the Gildevangen (1985)
Gevirkameratene: Århundrets mest etterjaktede elg (1985)
Tore Hansen: Sove i natt? (1988)
Kjoenix: Fikser det meste (1988)
Nora Brockstedt: Voi Voi (1988)
Tore Hansen & Kai Kiil: Kjære Norge/Ja, den mygga! (1990)
Carine: Wanted (1991)
Wenche Myhre: Vergeben, Vergessen (Est ist nicht vorbei) (1994)
Bægå Ærnesen: Det e'kke bære bære, du (1995)
Wenche Myhre: Und ich will liebe (1995)
Trøste & Bære: Rotfylt ungdom (1995)
Per Kristian Fagereng: Født i førtiseks (1996)
Anne Lise Gjøstøl: Ikon (2000)
Anne Marie Kvien: Håp (2003)
Frank Aleksandersen: Uhørt (2005)
XO Project: Make Her Believe (2007)
Kjell Karlsen Big Band: Edvard Grieg in Jazz Mood (2008)
Terje Tysland: Heile livet og mæ (2011)
Kjell Karlsen: Kjell Karlsens beste (2011)
Unit Five & Tore Hansen: Hvil under stjerna (2014)
Terje Tysland: Bare kjærlighet (2015)
Pjotr Lesjtsjenko

Pjotr Konstantinovitsj Lesjtsjenko (russisk: Пётр Константинович Лещенко; født juni 1898 i Ukraina, død 16. juli 1954) var en sanger fra det russiske imperiet og senere Sovjetunionen som ble ansett som kongen av russisk tango.
Under den første verdenskrig, flyttet hans mor og stefar til et område som senere ble annektert av Romania (dagens Moldova). Lesjtsjenko var dyktig i en rekke språk, som f.eks. russisk, ukrainsk, rumensk, tysk og andre språk. I sin tidlige barndom sang han i et kirkekor og lærte å spille gitar og balalaika. Da Romania skiftet side under andre verdenskrig og den sovjetiske hæren kom til Romania, ble Lesjtsjenko ikke arrestert og han begynte i stedet som protesjé for Vladimir Ivanovitsj Burenin, den militære sjefen for Den røde armé sin garnison i București. Noen kilder tror dette skyldes at marskalk Georgy Zhukov var en hemmelig beundrer av hans musikk.
I 1951, en uke etter å ha mottatt et offisielt brev som ga dem tillatelse til å bosette seg i Sovjetunionen, ble Pyotr og hans kone Vera arrestert av det rumenske politiet. Vera ble utlevert til Sovjetunionen, der hun ble dømt til tvangsarbeid for blant annet å gifte seg med en utlending, og Pjotr ble sendt til et rumensk fengsel i nærheten av București. Lesjtsjenko var sammen med mange andre politiske fanger med på å bygge Donau-Svartehavskanalen.
Ekteparet overlevde Josef Stalin og hans terrorvelde, men Pjotr døde i et fengselssykehus i Târgu Ocna den 16. juli 1954, uten Vera ved sin side. Vera hadde allerede blitt løslatt fra fengsel, men hun visste ikke om hennes ektemann fremdeles var i live. Hans kone Vera døde den 18. desember 2009, i en alder av 86 år. I 1981 ble Lesjtsjenko sin 90-årsdag markert med flere artikler i forskjellige sovjetiske aviser og flere radioprogrammer ble dedikert til hans minne. 


== Referanser ==


== Eksterne lenker ==
(en) Pyotr Leshchenko – kategori av bilder, video eller lyd på Commons 
(en) Pjotr Lesjtsjenko på Internet Movie Database 
(en) Pjotr Lesjtsjenko på Discogs 
(en) Pjotr Lesjtsjenko på MusicBrainz 
(en) Pjotr Lesjtsjenko på MusicBrainz 
(en) Pjotr Lesjtsjenko på MusicBrainz 
Diskografi for Pjotr Lesjtsjenko på Russian-Records.com
Oriente, tysk plateselskap som har utgitt 3  CD-er med Pjotr Lesjtsjenko
Peter Wassiljewski & The Leschenko Orchestra, en samtidsorkester i Leipzig har gjenskapt rytmene til Pjotr og hans tid
Per Kristian Fagereng

Per Kristian Fagereng (født 29. mars 1946) er en norsk musiker, låtskriver, sanger, gitarist og skribent. Han platedebuterte i 1996 med sin hittil eneste soloplate Født i førtiseks. Han var også medlem i bandet Kjoenix som kun ga ut singelen «Fikser det meste/Øivinds blues». På 60-tallet spilte han gitar i bandet The Starfighters. I dag er han skribent og settet opp flere revyer. Han har også samarbeidet med Trøste & Bære.


== Diskografi ==


=== Soloalbum ===
Født i førtiseks (1996)


=== Andre deltagelser ===
Kjoenix: Fikser det meste/Øivinds blues (1988)
De Dresserte Elger: Året rundt (1988)
Trøste & Bære: Kvinnfolk og kar (2008)
Trøste & Bære: Drita full før Drøbaksundet (2008)
Født i førtiseks

Født i førtiseks er et musikkalbum med Per Kristian Fagereng, utgitt i 1996. Dette er hans første og eneste plate som soloartist.


== Sporliste ==
«Den første bananen»
«Født i førtiseks»
«Like etter krigen»
«Krig»
«Sorgens ansikt»
«Det gamle positiv»
«Da jeg var barn»
«Tiger i bur»
«Hvor ble den game løkka a'?»
«La natten gå»
«Samos sang»
«Friarvise»


== Eksterne lenker ==
(en) Født i førtiseks på Discogs
LoveGame

«LoveGame» er en sang av Lady Gaga, og den fjerde singelen fra hennes debutalbum The Fame. Singelen ble lansert 24. mars 2009.


== Format og sporliste ==


== Referanser ==
Panamerikanske leker 1951

Panamerikanske leker 1951 var de første Panamerikanske leker, de ble arrangert i Buenos Aires i Argentina i perioden 25. februar til 9. mars 1951. Det var 2 513 utøvere fra tjueen nasjoner som deltok i atten sporter. Argentina ble beste nasjon med 68 gullmedaljer foran USA med 46. 


== Medaljer ==


== Sporter ==

 Baseball (1)
 Basketball (1)
 Boksing (8)
 Bryting (8)
 Fekting (7)
 Fotball (1)
 Friidrett (33)
 Hestesport (5)
 Moderne femkamp (2)
 Roing (7)
 Stuping (4)
 Seiling (?)
 Skyting (16)
 Svømming (14)
 Sykling (8)
 Tennis (5)
 Turn (8)
 Vannpolo (1)
 Vektløfting (6)


== Deltakerland ==

 Argentina
 Brasil
 Chile
 Colombia
 Costa Rica
 Cuba
 Den dominikanske republikk
 Ecuador
 El Salvador
 Guatemala
  Jamaica
 Haiti
 Mexico
 Panama
 Paraguay
 Peru
 Puerto Rico
  Trinidad og Tobago
 Uruguay
 USA
 Venezuela


== Eksterne lenker ==
Buenos Aires 1951, primera parada - ESPNdeportes.com
Det indiske tallsystemet

Det indiske tallsystemet brukes idag på det indiske subkontinent (bestående av India, Pakistan, Bangladesh og Nepal), er basert på å gruppere to desimalplasser (hundre som grunntall), i stedet for de tre desimalene (tusen som grunntall) i det meste av verden.
Uttrykkene crore og lakh er utbredt brukt i indisk engelsk.
Ryszard Przecicki

Ryszard Przecicki (født 10. desember 1934 i Gdańsk, Polen, død 28. april 2009) var en australsk forretningsmann.
Pratt hadde polsk-jødiske foreldre. Hans familie emigrerte fra Polen i 1938 og bosatte seg i Victoria i Australia. I Australia skiftet han navn til Richard Pratt. Han begynte ved Universitetet i Melbourne i 1953. leder av det privateide selskapet Visy Industries, og han var en ledende skikkelse i Melbourne. I året før sin død ble Pratt rangert som Australias fjerde rikeste person, med en personlig formue verdsatt til 5480 millioner australske dollar.Etter at hans far døde i februar 1969 overtok Pratt sin fars virksomhet, som da hadde flere hundre ansatte og en årlig omsetning på fem millioner. Gjennom Pratt Foundation er Pratt-familien blant Australias ledende filantroper og har donert opp til 10 millioner dollar hvert år. Pratt har også donert betydelige midler til store politiske partier. Den 8. februar 2007 ble Pratt utnevnt til president i Carlton Football Club. 
Pratt ble utnevnt til offiser av Order of Australia i 1985, og kommandør av Order of Australia, Australias høyeste utmerkelse, i 1998. Hans kone, Jeanne, er også en mottaker av denne utmerkelsen. Richard Pratt var gift med Jeanne Pratt i nesten 50 år. Etter suksessen med selskapet Visy Industries, nøt ekteparet en overdådig livsstil, med et privat jetfly og et utvalg av leiligheter i forskjellige land, inkludert en penthouse i New York City og en historisk herregård i en forstad i Melbourne. Ekteparet hadde tre barn, Anthony, Heloise og Fiona. 


== Referanser ==


== Eksterne lenker ==
 (en) Richard Pratt (Australian businessman) – kategori av bilder, video eller lyd på Commons 
"Some Inspirational People" skrevet av Laurence MacDonald Muir.
Snasahögarna

Snasahögarna (sørsamisk: Mijlehkh) er et fjellmassiv i Jämtland, nord for Storulvån og vest for Handöl. Det høyeste punktet er Storsnasen som er 1463 meter over havet.Ved Snasahögarnas fot ligger Snasahögarnas Fritidsby.
Sognegrensen mellom Undersåkers og Åres församling går tvers over Snasahögarna, slik Storsnasen ligger i Åre og Lillsnasen ligger i Undersåker.


== Referanser ==
Carel Fabritius

Carel Fabritius (dåpsdato 27. februar 1622, død 12. oktober 1654) var en nederlandsk kunstmaler og en av Rembrandts mest talentfulle elever. 
Fabritius var eldste sønn av en skolelærer og vokste opp i Beemster. To av brødrene var malere; Barent Fabritius som var aktiv i Amsterdam og Johannes Fabritius som var aktiv i Hoorn.
Rundt 1643 eller 1644 begynte Fabritius i lære hos Rembrandt i Amsterdam. En del år etter må han ha flyttet til Delft hvor han i 1652 ble medlem av Sint-Lucasgildet.12. oktober 1654 eksploderte et kruttlager i Delft, store deler av byen ble ødelagt og flere omkom, blant dem Carel Fabritius som arbeidet like i nærheten. Eksplosjonen og påfølgende branner medførte at flere av maleriene hans brant opp. Man kjenner bare til 14 bevarte malerier fra hans hånd.


== Referanser ==


== Eksterne lenker ==
(en) Carel Fabritius – kategori av bilder, video eller lyd på Commons 
(en) Carel Fabritius – galleri av bilder, video eller lyd på Commons
Boksing under Panamerikanske leker 1951

Boksing under Panamerikanske leker 1951 ble arrangert i Buenos Aires i Argentina fra 25. februar til 8. mars 1951. Det var totalt 8 vektklasser og Argentina ble beste nasjon, de vant alle åtte gullmedaljene.


== Medaljer ==


=== Resultater ===


== Eksterne lenker ==
Panamerikanske leker 1951 Arkivert 25. desember 2019 hos Wayback Machine.
Mateusz Rutkowski

Mateusz Rutkowski (født 28. april 1986 i Zakopane) er en polsk tidligere skihopper som representerte LKS Poroniec.
Han konkurrerte internasjonalt i årene 2002-2006. Han deltok i junior-VM i 2002, 2003 og 2004, og ble juniorverdensmester i Stryn i 2004. I det samme mesterskapet var han på det polske laget som tok sølvmedaljer i lagkonkurransen. Samme sesong ble han nummer 26 sammenlagt i kontinentalcupen og nummer 58 i verdenscupen. Hans beste individuelle plassering i enkeltrenn i verdenscupen var 15.-plass i Zakopane 18. januar 2004.
I VM i Oberstdorf i 2005 ble han nummer 39 i storbakken og 45 i normalbakken (begge av 50 deltakere), og han var på det polske laget som ble nummer 9 av 15 lag i lagkonkurransen. I VM i skiflyging i Planica i 2004 ble han nummer 28 i den individuelle konkurransen og var på det polske laget som ble nummer 8 av 10 lag i lagkonkurransen.
Mateusz Rutkowski er bror av skihopper Łukasz Rutkowski.


== Referanser ==


== Kilder ==
Skijumping.pl: Mateusz Rutkowski (polsk, besøkt 12. september 2011)


== Eksterne lenker ==
(en) Mateusz Rutkowski – FIS (skihopping) 
(pl) Mateusz Rutkowski – skijumping.pl
Blanus mettetali

Blanus mettetali er en ormeøgle som bare finnes i Marokko.
Levevis og kroppsbygning tilsvarer de andre artene i slekten Blanus, og den ble tidligere regnet som en underart av Blanus cinereus, som er utbredt på Den iberiske halvøy. Undersøkelser av morfologi og molekylærgenetikk har vist at de nordafrikanske formene av Blanus bør regnes som egne arter. De iberiske og nordafrikanske Blanus-artene ble adskilt for 8–9 millioner år siden, i forbindelse med at det ble dannet en korridor mellom Atlanterhavet og Middelhavet nord for Cordilleras Béticas i det området som nå er Sør-Spania.
Utbredelsen til Blanus mettetali omfatter kystsletta langs Marokkos atlanterhavskyst og nordskråningen av Atlasfjellene. Nord for Rabat overtar en annen art, Blanus tingitanus. Disse to artene skilte lag for omtrent 6,4 millioner år siden. På det tidspunktet ble Atlanterhavet og Middelhavet også forbundet gjennom dalen til elva Sebou, slik at Riffjellene og den sørligste delen av Den iberiske halvøy til sammen dannet ei øy.


== Litteratur ==
J.A. Mateo Miras m.fl. (2006). «Blanus mettetali». IUCN 2011. IUCN Red List of Threatened Species. Version 2011.1. Besøkt 12. september 2011. 
H.H. Schleich, W. Kästle og K. Kabisch (1996). Amphibians and Reptiles of North Africa: Biology, Systematics, Field Guide (PDF). Koeltz Scientific Books. ISBN 3-87429-377-7. 
S.D. Busack (1988). «Biochemical and morphological differentiation in Spanish and Moroccan populations of Blanus and the description of a new species from northern Morocco (Reptilia, Amphisbaenia, Amphisbaenidae)» (PDF). Copeia (1): 101–109. ISSN 0045-8511. 


== Eksterne lenker ==
(en) Blanus mettetali i Global Biodiversity Information Facility 
(en) Blanus mettetali hos Reptile Database 
(en) Blanus mettetali hos ITIS 
(en) Blanus mettetali hos NCBI 
(en) Kategori:Blanus mettetali – bilder, video eller lyd på Wikimedia Commons 
Blanus mettetali – detaljert informasjon på Wikispecies
Stonebridge Park stasjon

Stonebridge Park stasjon er en jernbane- og undergrunnsstasjon i London. Den ligger på undergrunnsbanens Bakerloo-linje, og på jernbanens Watford DC-linje, som trafikkeres som en del av London Overground. 


== Eksterne lenker ==
Stonebridge Park jernbanestasjon National Rail Enquiries (Engelsk)
Stonebridge Park Underground Station Transport for London (Engelsk)
Blanus tingitanus

Blanus tingitanus er en nordafrikansk ormeøgle.
Levevis og kroppsbygning tilsvarer de andre artene i slekten Blanus, og den ble tidligere regnet til arten Blanus cinereus, som er utbredt på Den iberiske halvøy. Undersøkelser av morfologi og molekylærgenetikk har vist at de nordafrikanske formene av Blanus bør regnes som egne arter. De iberiske og nordafrikanske Blanus-artene ble adskilt for 8–9 millioner år siden, i forbindelse med at det ble dannet en korridor mellom Atlanterhavet og Middelhavet nord for Cordilleras Béticas i det området som nå er Sør-Spania.
Utbredelsen omfatter den nordligste delen av Marokko og den spanske besittelsen Ceuta. Sør for Rabat overtar en annen art, Blanus mettetali. Disse to artene skilte lag for omtrent 6,4 millioner år siden. På det tidspunktet ble Atlanterhavet og Middelhavet også forbundet gjennom dalen til elva Sebou, slik at Riffjellene og den sørligste delen av Den iberiske halvøy til sammen dannet ei øy.


== Litteratur ==
J.A. Mateo Miras m.fl. (2008). «Blanus tingitanus». IUCN 2011. IUCN Red List of Threatened Species. Version 2011.1. Besøkt 12. september 2011. 
H.H. Schleich, W. Kästle og K. Kabisch (1996). Amphibians and Reptiles of North Africa: Biology, Systematics, Field Guide (PDF). Koeltz Scientific Books. ISBN 3-87429-377-7. 
S.D. Busack (1988). «Biochemical and morphological differentiation in Spanish and Moroccan populations of Blanus and the description of a new species from northern Morocco (Reptilia, Amphisbaenia, Amphisbaenidae)» (PDF). Copeia (1): 101–109. ISSN 0045-8511. 
J.M. Pleguezuelos, R. Márquez og M. Lizana, red. (2002). Atlas y libro rojo de los Anfibios y Reptiles de España (PDF) (2 utg.). Madrid: Direccíon General de Conservación de la Naturaleza - Asociación Herpetologica Española. s. 409–410. ISBN 84-8014-450-5. 


== Eksterne lenker ==
(en) Blanus tingitanus i Global Biodiversity Information Facility 
(en) Blanus tingitanus hos Reptile Database 
(en) Blanus tingitanus hos ITIS 
(en) Blanus tingitanus hos NCBI 
(en) Kategori:Blanus tingitanus – bilder, video eller lyd på Wikimedia Commons 
Blanus tingitanus – detaljert informasjon på Wikispecies
Cowboy Style

«Cowboy Style» er en sang av Kylie Minogue fra hennes album Impossible Princess (1997), utgitt som en singel i august 1998. Sangen ble utgitt av Mushroom bare i Australia fordi platekontrakt med Deconstruction for Storbritannia og Europa endte etter hennes forrige singel «Breathe».
Sangen var den siste singel utgivelsen fra Impossible Princess og nådde nummer 39 i Australia. Singelen inneholder sjeldne spor «Love Takes Over Me», som tidligere var utgitt bare på 7" singelen «Some Kind of Bliss».


== Format og sporliste ==
Disse formatene og spor oppføringer av store singel utgivelser av «Cowboy Style».

CD single«Cowboy Style» – 3:51
«Love Takes Over Me» (Single versjon) – 4:09
«Cowboy Style» (Video)Andre offisielle versjoner«Cowboy Style» (Fever 2002 Tour Studio Version)


== Eksterne lenker ==
Cowboy Style på Allmusic
Fritte

Fritte, frett eller tamilder (Mustela putorius furo) regnes normalt som en underart av europeisk ilder og er et lite rovpattedyr i mårfamilien. Tamilderens systematiske tilhørighet er ikke endelig avklart. 
De fleste regner tamilder som en domestisert underart av vanlig (europeisk) ilder (Mustela putorius), men noen har også hevdet at den kan nedstamme fra steppeilder (Mustela eversmannii) eller at den kan være en stabil hybrid mellom steppeilder og vanlig ilder.Fritten er helt eller nesten albinistisk etter mer enn 2000 år med selektiv utvelgelse. Den har historisk blitt brukt til kanin- og rottejakt. Den ble innført til New Zealand for å bekjempe kaninbestanden, og har der forvillet seg. Den forekommer også forvillet over store deler av Europa, der den villig formerer seg med vanlig ilder.


== Referanser ==
Torgeir Dahl

Torgeir Dahl (født 13. desember 1953) er en norsk politiker (H). Han ble valgt til Moldes ordfører i 2011 og gjenvalgt i 2015 og 2019.


== Biografi ==
Dahl er utdannet siviløkonom fra Handelshøyskolen BI, og har yrkesbakgrunn fra det private næringsliv. Han bygde opp Dahls Bokhandel i Molde før han i 2001 solgte seg ut av selskapet, som senere ble innlemmet i bokhandlerkjeden Ark. Dahl har senere vært arbeidende styreformann i mediekommunikasjons- og teknologiselskapet TIBE Gruppen.
Han var 2. nestleder i Møre og Romsdal Høyre 2001–2008 og leder i Molde Høyre 2001–2004. I 2003 ble han innvalgt i Molde kommunestyre, og var gruppeleder og leder av Plan- og utviklingsstyret frem til han ble ordfører. Siden 2003 har han også vært medlem av Møre og Romsdal fylkesting, og ble her leder for Utdanningsutvalget i 2007. Han var oppnevnt som styremedlem i Helse Midt-Norge 2006–2008. 
I perioden 2009–2013 var Dahl vararepresentant til Stortinget og har møtt som vararepresentant for Elisabeth Røbekk Nørve (H). I 2011 fikk Høyre 36,8 % av stemmene i kommunestyrevalget i Molde, og Dahl ble valgt til ordfører. Ved kommunevalget i 2015 fikk Høyre 34,7 prosent av stemmene, og Dahl ble gjenvalgt som ordfører for perioden 2015-2019. Ved valget 2019 fikk Høyre 26,0 prosent, og Dahl ble gjenvalgt for nok en periode 2019-2023.Den 28. februar 2021 gikk Dahl kraftig ut mot Oslo byråds håndtering av koronapandemien. Han stilte spørsmål om det var dårlig lederskap eller manglende etterlevelse av smittevernregler blant befolkningen som var årsaken til det vedvarende høye smittetrykket i hovedstaden. Han uttalte blant annet at han var lite imponert over hva Oslo fikk til. Flere reagerte sterkt på dette, deriblant Ålesund-ordfører Eva Vinje Aurdal, Oslos tidligere ordfører Fabian Stang, stortingspolitikere fra Høyre og FHI. Dagen etter gikk partifelle og statsminister Erna Solberg ut mot uttalelsene og uttalte at de var et unødvendig sidespor. Senere kom det frem at statssekretær på statsministerens kontor Peder Egseth hadde hatt flere telefonsamtaler i forkant av utspillet. Saken gikk under Twitter-taggen #moldegate. Den 2. mars 2021 beklaget Erna Solberg overfor Raymond Johansen at statsministerens kontor hadde vært involvert i et utspill som skapte konflikt mellom ulike kommuners håndtering av koronapandemien.


== Referanser ==


== Eksterne lenker ==
(no) Torgeir Dahl hos Stortinget 
(no) Torgeir Dahl hos Norsk senter for forskningsdata